CELEX: 62016CN0635
Language: el
Date: 2016-12-08 00:00:00
Title: Υπόθεση C-635/16 P: Αναίρεση που άσκησε στις 8 Δεκεμβρίου 2016 η Spliethoff’s Bevrachtingskantoor BV κατά της διατάξεως την οποία εξέδωσε το Γενικό Δικαστήριο (τρίτο τμήμα) στις 11 Οκτωβρίου 2016, στην υπόθεση T-564/15, Spliethoff’s Bevrachtingskantoor BV κατά Ευρωπαϊκής Επιτροπής

6.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 70/9
            
         Αναίρεση που άσκησε στις 8 Δεκεμβρίου 2016 η Spliethoff’s Bevrachtingskantoor BV κατά της διατάξεως την οποία εξέδωσε το Γενικό Δικαστήριο (τρίτο τμήμα) στις 11 Οκτωβρίου 2016, στην υπόθεση T-564/15, Spliethoff’s Bevrachtingskantoor BV κατά Ευρωπαϊκής Επιτροπής
   (Υπόθεση C-635/16 P)
   (2017/C 070/14)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Spliethoff’s Bevrachtingskantoor BV (εκπρόσωπος: Y. de Vries, advocaat)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει τη διάταξη του Γενικού Δικαστηρίου, της 11ης Οκτωβρίου 2016, στην υπόθεση T-564/15·
            
         
               —
            
            
               να αναπέμψει την υπόθεση στο Γενικό Δικαστήριο·
            
         
               —
            
            
               να καταδικάσει την Επιτροπή στα δικαστικά έξοδα, περιλαμβανομένων των εξόδων λόγω της διαδικασίας ενώπιον του Γενικού Δικαστηρίου.
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο υπέπεσε σε πλάνη περί το δίκαιο, καθόσον έκρινε απαράδεκτη την προσφυγή, για τον λόγο ότι με αυτήν η νυν αναιρεσείουσα στρέφεται κατά της Επιτροπής, μολονότι αυτή δεν είναι το όργανο που εξέδωσε την επίμαχη πράξη.
   Το Γενικό Δικαστήριο υπέπεσε σε πλάνη περί το δίκαιο, καθόσον έκρινε απαράδεκτη την προσφυγή, με την αιτιολογία ότι η επίμαχη πράξη έχει αμιγώς προσωρινό χαρακτήρα και, ως εκ τούτου, δεν συνιστά οριστική πράξη.
   Το Γενικό Δικαστήριο υπέπεσε σε πλάνη περί το δίκαιο, καθόσον απέρριψε το αίτημα της Spliethoff να εξετασθεί η προσφυγή ακυρώσεώς της ως εάν έβαλλε κατά της αποφάσεως της 31ης Ιουλίου (1).
   
      (1)  Εκτελεστική απόφαση C(2015) 5274 τελικό της Επιτροπής με την οποία καταρτίσθηκε ο κατάλογος των προτάσεων που επελέγησαν για να λάβουν χρηματοδοτική στήριξη από την Ένωση στο πλαίσιο του μηχανισμού «Συνδέοντας την Ευρώπη» (Connecting Europe Facility [CEF]) — Tομέας μεταφορών, κατόπιν της προσκλήσεως για την υποβολή προτάσεων, της 11ης Σεπτεμβρίου 2014, βάσει του Πολυετούς Προγράμματος Εργασίας